ທ້າຍເດືອນ ມິຖຸນາ2018 ຜ່ານມານີ້ ທ່ານພົນຈັດຕະວາ ວຽງໄຊ ສົມວິຈິດ, ຫົວໜ້າກົມ ວິທະຍາສາດ-ປະຫວັດສາດ ການທະຫານກະຊວງປ້ອງກັນ ປະເທດພ້ອມຄະນະໄດ້ເຂົ້າ ຮ່ວມກອງປະຊຸມສໍາມະນາ ເຄືອຂ່າຍສະຖາບັນປ້ອງກັນຊາດ ແລະ ຄວາມໝັ້ນຄົງອາຊຽນ(NADI), ເຊິ່ງໄດ້ຈັດ ຂຶ້ນຢູ່ທີ່ປະເທດສິງກະໂປ, ໂດຍ ພາຍໃຕ້ການເປັນປະທານຂອງ ທ່ານອອງ ເຄັງຢ່ອງ, ຫົວໜ້າ ອໍານວຍການບໍລິຫານສະຖາ ບັນຄົ້ນຄ້ວາຍຸດທະສາດ ແລະ ການພົວພັນສາກົນຂອງ ສິງກະ ໂປ. ມີບັນດາຫົວໜ້າສະຖາບັນ ປ້ອງກັນຊາດ
ແລະ ວິຊາການ ດ້ານຄວາມໝັ້ນຄົງຈາກປະ ເທດສະມາຊິກອາຊຽນເຂົ້າ ຮ່ວມ. ກອງປະຊຸມສໍາມະນາໃນ ຄັ້ງນີ້ ແມ່ນເພື່ອປຶກສາຫາລື ກ່ຽວກັບການຕໍ່ຕ້ານການກໍ່ ການຮ້າຍ, ການກໍ່ຕ້ານຄວາມ ຮຸນແຮງ ແລະ ບັນຫາຄວາມ ໝັ້ນຄົງທາງລະບົບຄອມພີວເຕີ. ນອກນັ້ນ, ກອງປະຊຸມຍັງໄດ້ ປຶກສາຫາລືບາງຂໍ້ສະເໜີໃຫ້ ກອງປະຊຸມລັດຖະມົນຕີປ້ອງ ກັນປະເທດອາຊຽນຜ່ານການ ປຶກສາຫາລື,ກ່ຽວກັບບາງຂໍ້ສະເໜີໃຫ້ກອງປະຊຸມລັດຖະມົນ ຕີປ້ອງກັນປະເທດອາຊຽນເພື່ອ ພິຈາລະນາ, ເຊິ່ງໃນນີ້ລວມມີ: ກຳນົດມາດຕາການໃນລະດັບ ຊາດ ເພື່ອຮັບມືກັບການກໍ່ ການຮ້າຍ, ການໃຊ້ຄວາມຮຸນ ແຮງໃນການປ່ຽນແປງທາງ ດ້ານການເມືອງ-ແນວຄິດ ແລະ ຄວາມໝັ້ນຄົງທາງລະບົບ ຄອບພີວເຕີ;ໃນລະດັບພາກພື້ນ, ໜ່ວຍງານຜູ້ຊ່ຽວຊານດ້ານ ຄວາມໝັ້ນຄົງທາງລະບົບຄອມ ພີວເຕີ ແລະ ການຕໍ່ຕ້ານການ ກໍ່ການຮ້າຍໃນຂອບກອງປະ ຊຸມລັດຖະມົນຕີປ້ອງກັນປະ ເທດອາຊຽນ-ບວກ ຕ້ອງປະ ສານສົມທົບກັບພາກສ່ວນທີ່ ກ່ຽວຂ້ອງໃນການຈັດຕັ້ງກອງ ປະຊຸມສໍາມະນາ, ການແລກ ປ່ຽນຂໍ້ມູນ-ຂ່າວສານ ແລະ ການເຝິກຊ້ອມພາກສະໜາມ ເພື່ອເສີມສ້າງການພົວພັນຮ່ວມ ມືວຽກງານດັ່ງກ່າວ; ແຕ່ລະ ປະເທດສະມາຊິກອາຊຽນ ຄວນສ້າງ ແລະ ເສີມສ້າງກົນ ໄກການຮ່ວມມືທີ່ຈໍາເປັນ ຫລື ໜ່ວຍງານສະເພາະຂອງຕົນ ເພື່ອຮັບມືກັບບັນຫາດັ່ງກ່າວ; ແລະ ກຸ່ມກໍ່ການຮ້າຍສ່ວນ ຫລາຍໃຊ້ເຄື່ອງມືສື່ສານທາງ ສັງຄົມອອນລາຍ ແລະ ອິນເຕີ ເນັດເພື່ອແຜ່ຂະຫຍາຍການ ເມືອງ-ແນວຄິດ ແລະ ອຸດົມ ການຂອງເຂົາເຈົ້າ, ສະນັ້ນອາ ຊຽນຕ້ອງໄດ້ຈັດກອງປະຊຸມ ເພື່ອຄົ້ນຄ້ວາປຶກສາຫາລື ແລະ ວາງມາດຕະການທີ່ເໝາະສົມ ເພື່ອແກ້ໄຂບັນຫາການກໍ່ການ ຮ້າຍໃນແຕ່ລະໄລຍະ. ກອງປະຊຸມຍັງໄດ້ກໍານົດ ທິດທາງແຜນການຂອງເຄືອ ຂ່າຍສະຖາບັນປ້ອງກັນຊາດ ແລະ ຄວາມໝັ້ນຄົງອາຊຽນ (NADI)ໃນທ້າຍປີ 2018 ເຊິ່ງໃນນີ້, ວິທະຍາຄານປ້ອງ ກັນຊາດແຫ່ງປະເທດອິນໂດ ເນເຊຍຈະໄດ້ເປັນເຈົ້າພາບຈັດ ກອງປະຊຸມສໍາມະນາວ່າດ້ວຍ: “ອາດສະຍາກໍາຂ້າມຊາດ” ໃນລະຫວ່າງວັນທີ 27-30 ສິງຫາ 2018. ໃນກອງປະຊຸມ ດັ່ງກ່າວນີ້, ບັນດາສະມາຊິກ NADI ຍັງຈະໄດ້ຄົ້ນຄວ້າປຶກ ສາຫາລືກ່ຽວກັບທິດທາງແຜນ ການຂອງ NADI ໃນປີ 2019-2020 ຕື່ມອີກ.